**«Әдістемелік қазына» әлеуметтік-педагогикалық қызмет»**

**Балалардың жазғы демалысын ұйымдастыру бойынша нұсқаулары**

«Әдістемелік қазына» әлеуметтік-педагогикалық қызмет» Балалардың жазғы демалысын ұйымдастыру бойынша нұсқаулары М. Өтемісұлы атындағы Оқушылар сарайы әдістемелік бөлімінің қызмет тәжірибесі негізінде балалардың жазғы демалысын ұйымдастыру мен өткізілуі бойынша құрастырылған.

Бұл нұсқауда білім беру мекемелерінің оқушыларының қатысуы жоспарланған іс-шаралар мен байқаулардың Ережелері ұсынылған.

Байқаулар мен іс-шаралардың ережелерінде баланың жеке тұлғасын қалыптастырудағы негізгі мәселені іс жүзінде растайтын шешім ұсынылған.

Ұсынылған Ережелер кәсіби тәжірибеңізді дамытуға және байытуға пайдалы болады, шығармашылық ізденіс пен өзін-өзі анықтауға көмектеседі, сізді «Балалық шаққа» жаңа және қызықты нәрселерді ашуға шабыттандырады.

Бұл нұсқау қосымша білім беру саласындағы балалардың жазғы демалысының іс-шараларын ұйымдастыру үшін тәрбиешілерге, тәлімгерлерге, бастауыш сынып мұғалімдеріне ұсынылады

**Кіріспе**

Еліміздегі әлеуметтік-саяси өзгерістерге байланысты білім беру ұйымдарында рухани-адамгершілік,әлеуметтік құндылықтарды қалыптастыру мақсатындағы жұмыстарды ұйымдастырудың қажеттілігі туындап отыр.

Болашақта ел тұтқасын ұстар азаматтардың жан-жақты білім мен тәрбие алуы бүгінгі күн тәртібінде тұрған маңызды мәселердің бірі олардың отансүйгіштік сезімін, білімі мен біліктілігін, икемділігі мен біліктілігі мен шеберлігін, асқақ адамгершілік қасиеттерін және жаңа дүниетанымдық көзқарастарын қалыптастыру қажеттілігі.

Қазақстан Республикасының қазіргі білім беру жүесінің стратегиялық мақсаты -жоғары білімді, бәсекелестік қабілеті мол, шығармашыл түлға қалыптастыру үшін қолайлы жағдай жасау. Нұсқау Қазақстан Республикасы Президентінің «Балалар жылын жариялау туралы» 2022 жылғы 19 қаңтардағы № 780 Жарлығының 2 – тармағымен және «2020-2023 жылдарға арналған каникул кезеңінде балалардың сауықтыру демалысын, бос уақытын және жұмыспен қамтылуын ұйымдастыру туралы» 2020 жылғы 14 қаңтардағы №1 Өкімімен регламенттеледі және Қазақстан Республикасында білім беруді және ғылымды дамытудың 2020-2025 жылдарға арналған мемлекеттік бағдарламасына негізделеді.

Қазақстан Республикасының қазіргі білім беру жүесінің стратегиялық мақсаты -жоғары білімді, бәсекелестік қабілеті мол, шығармашыл түлға қалыптастыру үшін қолайлы жағдай жасау.

Жазғы демалыс – мектеп оқушыларының жалпы физиологиялық, сана – сезімдік, дүниетанымдық тұрғыда даму, жетілу кезеңі. Жазғы демалыс - бұл жай ғана өмір емес, бұл біздің барлық балаларымыздың өздерін табуы үшін керек үлкен әлем, сонымен қатар әрбір балаға басты нәрсе болатын жүйе.

Сол себептен балалардың жазғы демалысын өте кұрделі, тиімді ұйымдастыру үшін төмендегі «Әдістемелік қазына» әлеуметтік-педагогикалық қызмет» атты нұсқаулары ұсынылып отыр.

Лагерде балалармен жүргізілетін жұмыс түрлері:

Жазғы маусымдық лагерлерде әр түрлі жағдайларда түрлі рөлдерді меңгере отырып, балалар жаңа ортаны игереді, оған бейімделеді, әртүрлі өмірлік тәжірибеге ие болады. Жазғы маусымдық лагерде барлық балаларды дене шынықтырумен, спортпен шұғылдануға тарту, қоршаған әлем туралы білімдерін тереңдету, балалардың шығармашылық қабілеттерін дамыту, қоғамдық пайдалы тамақтануды ұйымдастыру, сауықтыру және мәдени шараларды өткізу, ойындар, тренингтер ұйымдастыру, қызығушылық бойынша топтарда сабақтар өткізу.

Жазғы маусымдық лагерлерде балалармен жүргізілетін жұмыс алуан түрлі болуы мүмкін. Олар:
- Спорттық, ұлттық, танымдық ойындар;
- Алғырлық, зерделік, тілдік шоу - сайыстары;
- Ер балалар мен қыз балалар арасындағы әдеп, салт-дәстүрге байланысты сын - байқаулар;
- Ұлттық дәстүрлер мерекесі;
- Өнер байқаулары;
- Әдеби викториналар;
- Сурет көрмесі, плакаттар байқауы;
- Ән-күй кештері;
- Концерттік кештер;
- Би кештері.
Іс-шаралардың тақырыптық үлгілері
Жазғы демалыс лагерінде демалуға келген балалардың жас ерекшеліктерін ескере отырып, өткізуге мүмкін іс-шаралар тақырыптары:

«Мен сүйкімді арумын » атты қыз сыны байқауы.

 «Тіл -ұлттың жаны» атты зияткерлік турнирі.

1. «Мен жүргізуші боламын»атты жүргізушілер фестиваль-байқауы.
2. «Біз дарынды ұрпақпыз!» шулы оркестрлер байқауы.
3. **«**Елімнің болашақ азаматымын» атты ер балалар сайысы.

Жоспарларға қойылатын негізі педагогикалық талаптар – балалардың жас ерекшеліктерін, қызығушылықтары мен хоббилерін ескере отырып, олардың жоспарланған іс-әрекеттің идеялық-саяси және қоғамдық пайдалы бағыттылығына сәйкестігі, әртүрлілігі, іс-әрекеттің жүйелі түрде күрделенуі, жұмыс формалары мен әдістері. Педагогикалық көшбасшылықты жоспарлау және жүзеге асыру кезінде тәрбиелік қызметті басшылыққа алу керек.

Күндізгі демалыс лагерінің әкімшілігі келесі жоспарларды жасайды:

\* Маусымға арналған ұзақ мерзімді жоспар

\* Апталық жоспар

\* Спорт және денсаулық жоспары

\* Үйірмелердің, секциялардың, бассейннің жұмыс жоспарлары

Ұйымның әкімшілігімен және кәсіподақ комитетімен келісілген барлық маусымдарға күндізгі лагерь жұмысының перспективалық жоспарын лагерь басшысы жасайды.

Бұл жоспар жазғы кезеңдегі негізгі бағыттарды, негізгі ортақ істерді айқындайтын нақты жұмыс бағдарламасы.

Ұзақ мерзімді жұмыс жоспары келесі бөлімдерден тұрады:

1. Жазғы сауықтыру акциясының міндеттері.

2.Лагерьдің материалдық базасы мен педагогикалық құрамының сипаттамасы.

3. Жұмыстың нақты формалары, жұмыс мазмұны.

 **«Мен сүйкімді арумын »
атты қыз сыны** **байқауын өткізу туралы**

**ЕРЕЖЕ**

**І. ЖАЛПЫ ЕРЕЖЕЛЕР**
**Байқаудың мақсаты:**
- қыз балалардың ұжымда өзара тіл табысуы, басқа ортада өз мүмкіндіктерін көрсетуі арқылы беделге ие болуы, ұжым арасында достықты нығайту.
- қыз деген нәзік жаратылыстың өзіне тән ерекшелігін, өмірдегі алатын орнын сезіндіру.
Байқау талаптары:

1. **«Қыздар сәлемі» (1-2 минут).**
Сәлемдесу салты. Сайыстың бұл бөлімінде қыздар өздерін таныстырады. Таныстыру барысында аты-жөні, ата-тегі, оқыған, өскен жері, туған Отаны туралы өлеңдетіп, әнге қосып, тақпақтатып та, қарасөзбен де айтуға болады.

2. **«Білімді қыз ».** Қазақ елі тақырыбына сұрақтар билетке жазылып, билет алу барысында жауап беруге тиіс. (3 минут).
Сұрақтарды төмендегіше беруге болады:
- Қандай тыйым сөздерді білесіз? Оның мағынасы неде?
- Қазақ батырларын атаңыз?
- Қазақстанның өнер жұлдызы атанған қыздар кімдер?

3**. « Тәтті тағам ».** (5 минут). Қыздар өздерінің қолынан келетін ұлттық тағамын жасап, оны қанша уақытта, қалай жасалатынын айтуына мүмкіндік беріледі.

4. **«Саусақтары майысқан»** (2 минут). Осы уақыт ішінде қыздар өз халқының ою-өрнегі немесе қолданбалы қол өнеріне қатысты тез жасалатын затты қағазбен немесе матамен жасап көрсетуіне болады.

5. **«Сүйкімді қыз....»** (1-2 минут). Қыздар ұлттық немесе сән үлгісі киімдерін киіп көрсетіп, кербез жүрісімен, әдемілігімен, сән-салтанатын сахнада байқатады.

6. **«Өнеріне тамсанам»** (2-3минут). Қыздар өнердің сан қырын меңгеруі арқылы байқауда өнердегі өз мүмкіндіктерін көрсете алады.

***Қыздарды марапаттауға арналған номинациялар***:
«Лагерь ару»- бас жүлдегер
«Ең сүйкімді»-1орын
«Парасатты ару»-2орын
«Өнерлі ару»-3орын
«Зерделі ару»
«Бесаспап ару»

**«Тіл -ұлттың жаны» атты зияткерлік турнирін өткізу туралы**

**ЕРЕЖЕ**

**I ЖАЛПЫ ЕРЕЖЕЛЕР**

* 1. **Турнирдің мақсаты:** шығармашылық тұлғаны қалыптастыру
	2. 1.2. **Міндеттері:**

1.2.1. оқушылардың зияткерлік ,шығармашылық тұлғасын қалыптастыру;

1.2.2. логикалық ойлау деңгейін дамытуға жағдай туғызу;

**II ҰЙЫМДАСТЫРУШЫЛАР**

2.1. Махамбет Өтемісұлы атындағы оқушылар сарайының Әлеуметтік жобалар орталығы.

**III ҚАТЫСУШЫЛАР**

3.1. 5-7 сынып оқушыларынан құралған 5 ойыншысы бар топ лагерьдің оқушылары.

**IV ҚАТЫСУ ШАРТТАРЫ**

4.1. Зияткерлік турнирді ұйымдастыру және өткізу барысында қатаң тәртіпті ұстану.

4.2. Зияткерлік турнир екі номинациядан тұрады: «Тіл -байлық», «Тіл -қазына»

**V ӨНЕР КӨРСЕТУГЕ ҚОЙЫЛАТЫН ТАЛАПТАР**

5.1. Қатысушылар өз топтарын көрермендерге таныстыру тиіс. (эмблема,ұран,қимыл не дыбыс арқылы) Регламент уақыты – 5 минут.

5.2.Конкурсқа қазақ тілін білетін өзге ұлт өкілдері қатысуға мүмкіндігі бар.

**VІ МАРАПАТТАУ РӘСІМІ ЖӘНЕ ҚОРЫТЫНДЫ**

6.1. «Тіл – ұлттың жаны» атты зияткерлік турнирінің ашылуы мен қорытындысын шығару, әрі қатысушыларды салтанатты марапаттау рәсімі мерекелік концерт түрінде өтеді.

6.2. Турнир қорытындысы әр номинация бойынша: 1,2,3, орын анықталады және екі номинация бойынша тек бір Бас жүлде анықталады.

6.3. Әр номинацияда бірнеше екінші және үшінші орын берілуі мүмкін.

6.4. Әділ-қазылар ерекше көрсеткен өнері немесе орындау шеберлігі үшін арнайы сыйлықтар ұсынуға құқылы.

 **«Мен бағдарлама жүргізуші боламын» атты**

**жүргізушілердің фестиваль-байқауын**

**өткізу туралы**

**ЕРЕЖЕ**

**I ЖАЛПЫ ЕРЕЖЕ**

1.1. Осы ереже фестиваль-байқаудың мақсаты мен міндеттерін, өткізілу шарттарын анықтайды.

1.2. Фестиваль-байқау дарынды балаларды анықтап, оларға қолдау көрсету, жас өскелең ұрпақты тарихқа, мәдениетке және еліміздің әдеби дәстүріне кеңінен баулуға бағытталған. Фестиваль-байқау әлеуметтік-мәдени бағытқа негізделген.

1.3. **Байқаудың мақсаты** – бірлескен шығармашылық қызмет арқылы балалар мен әкелердің бірлігінің нығаюына ықпал ету.

1.4. **Міндеттері:**

1.4.1. Сөз өнері жанрын танымал ету, мерекелік іс-шараларды жүргізетін дарынды балаларды анықтау;

1.4.2.Балалар мен жасөспірімдердің зияткерлік және шығармашылық деңгейін ашу, сахна жүргізушісі кәсібін насихаттау;

1.4.3. Білім алушылардың бос уақытын ұйымдастырудың жаңа нысандарын жетілдіру;

1.4.4. Дарынды білім алушылардың шығармашылық өсуіне ықпал ету;

1.4.5. Оқушылардың ішкі әлемін белсенді байытуға, эстетикалық талғамын дамытуға ынталандыру.

1.5. **Қатысушылар:** Лагердің әр отрядының оқушылары

**II БАЙҚАУ САНАТТАРЫ**

2.1. **Байқау** **номинациялары**:

- «Академиялық манерадағы жүргізушілер»;

- «Ойын - сауық бағдарламаларын жүргізушілер»;

- «Байқау - ойын бағдарламаларын жүргізушілер».

2.2. **Қатысушылар құрамы**: лагердің әр отрядының оқушылары дует қатысуы керек.

**III ҚАТЫСУ ШАРТТАРЫ**

3.1. Байқау қатысушыларына міндетті түрде дайындап келу керек:

3.1.1. **Өзін таныстыру «Мен жүргізуші боламын»**. Таңдалған номинация бойынша шығармашылық жолмен өздері туралы айтып, сондай-ақ кәсіби өмірбаяндарын қызықты ұсыну қажет. Регламент – 3 минут;

3.1.2.Өз еріктеріңіздегі сценариймен, алдын-ала дайындалған, концерттен үзінді дайындау, мерекелік іс-шара, танымдық бағдарламалар (номинациялар бойынша). Берілетін уақыт – 3 минут. Міндетті түрде залмен жұмыс жасалуы керек;

3.1.3.Өзін-өзі таныстыру және тапсырманы көрсету барысында мультимедиялық аппараттарды қолдануға болады*.*

3.2***. Бағалау критерилері:***

3.2.1. Идеяның түпнұсқалы болуы, залмен жұмыс жасау, сахна мәдениеті, көркемдік мәнерлеу құралдарын пайдалануы;

3.2.2. Мәнерлеп сөйлеу; тақырыпты дамыту қабілеті, сахнада өзін ұстай білу;

3.2.3. Бөлінген уақытты тиімді пайдалану мүмкіндігі.

**IV МАРАПАТТАУ РӘСІМІ ЖӘНЕ ҚОРЫТЫНДЫ**

4.1. «Мен бағдарлама жүргізуші боламын» фестиваль-байқауының ашылуы мен қорытындысын шығару, әрі қатысушыларды салтанатты марапаттау рәсімі мерекелік концерт түрінде өтеді.

4.2. Байқау қорытындысы әр номинация бойынша: 1,2,3, орын анықталады және екі номинация бойынша тек бір Бас жүлде анықталады.

4.3. Әр номинацияда бірнеше екінші және үшінші орын берілуі мүмкін.

4.4. Әділ-қазылар ерекше көрсеткен өнері немесе орындау шеберлігі үшін арнайы сыйлықтар ұсынуға құқылы.

 **Лагерь отрядтары арасында**

**«Біз дарынды ұрпақпыз!»**

**шулы оркестрлер байқауын өткізу туралы**

 **ЕРЕЖЕ**

Шулы оркестрлер байқауы «Біз дарынды ұрпақпыз!»ұранымен өтеді.

**Сайыстың мақсаты:**

балалардың шығармашылық қабілеттерін, музыкалық дарындылығын, эстетикалық қабілеттерін дамыту және нығайту.

**Байқау шарттары:**

1. Сайысқа әр топтан 6 бала қатысады
2. Байқауға қатысушылар балалар музыкалық аспаптарын және шулы дыбыс шығаратын ерікті аспаптарды (кір жуғыш тақта, ара, нәресте сылдырмағы және т.б.) нәрселерді әкелуі керек.
3. Байқауға қатысушылар берілген түрлі әуенді қолда бар аспаптарда орындауы керек
4. Байқауға қатысушылардың өз ансамблінің атауы болуы керек
5. Ең мықты , дұрыс орындаушылар аныталады .

**МАРАПАТТАУ РӘСІМІ ЖӘНЕ ҚОРЫТЫНДЫ**

1. Байқау қорытындысы бойынша: 1,2,3, орын және Бас жүлде анықталады.
2. Әділ-қазылар ерекше көрсеткен өнері немесе орындау шеберлігі үшін арнайы сыйлықтар ұсынуға құқылы.

**«Елімнің болашақ азаматымын»**

**атты ер балалар арасындағы өтетін сайысы туралы**

 **ЕРЕЖЕ**
 **Сайыстың мақсаты:**лагердегі балалардың тіл табысуы, ер балалар беделінің артуы, топтардың ұжымдық сипат алып, қалыптасуы;
**Сайыстың міндеттері:**

-елімізде тұратын ұлт өкілдерінің өз ұлтының тілі мен өнерін , мәдениетін құрметтеп қана қоймай, мемлекеттік тіл мен туған, өскен жерге, жергілікті халыққа деген құрмет сезімін нығайту;
- балалардың өз өнерін еркін көрсету арқылы болашақ өмірінде жетістікке жету жолына сүрлеу салу.

Жарыс мемлекеттік тілде өтуі тиіс.

1*. «Мен елдің баласы...».* 2-3минут. Бұл – өзін-өзі таныстыру. Сайыскер - ұлан өзін және өзінің ата – тегін, ұлтын, шыққан жерін, өскен қаласын, туған жерін тақпақтап немесе әнге қосып, тіпті қара сөзбен де әсерлі баяндауына болады.

2. *«Тілім менің байлығым »* 1-2минут. Балалардың қазақ тіліне деген құрметін бағалау мақсатында балалардың жас ерекшелігіне сай сұрақтар дайындауға болады. Тәрбиеші балар мүмкіндіктеріне орай, жұмбақ, жаңылтпаш, мақал-мәтел, тақпақ, ән т.с.с. талаптарды таңдағаны дұрыс.Оны билет сұрақтарын дайындағандай тапсырма ретінде беруге болады.

3. *«Мен батыр боламын»* (жаттықтырушылар белгіленген уақытпен) ұландардың күшін, ептілігін, қырағылығын сарапқа салатын кезең. Ол бірнеше шағын күш сынайтын ойындардан тұруы мүмкін:
- білек күрестіру
- асық ату
- мергендік сайысы т. с. с көпке ортақ спорттық сайыстарды қосуға болады.
Сайыс барысында қиындық туғызардай болса, спорттық күш - сайыстарын алдын ала өткізіп, ұпайын жазып әкеліп, хабарлауға болады.

4. *«Білген мыңды жығар».* Сұрақ-жауап түрінде білімділігін байқау. Билетке жазылған немесе шардың ішінде жасырынған сұрақтарды алып, оқып дереу жауап беруі тиіс. Бұл шамамен сұрақтар шамамен төмендегіше болғаны жөн:
- Қазақстан Республикасы Әнұранының авторларын атаңыз?
- Елтаңба авторлары кімдер? Оның мағыналық бейнесін түсіндіріп беріңіз.
- «Халық қаһармандарын атаңыз»?
- Қазақстанда қанша ұлт өкілдері тұрады?
- Қазақстан қандай мемлекеттермен көрші?
5. *«Өнерді сүйсең менше сүй»* (2-3 минут) Атынан белгілі болып тұрғандай, ұландар сайыстың бұл түрінде өз өнерлерін ортаға салады. Сахнада көрсетуге лайық өнер түрлері:
- Ән айту:
- Би билеу:
- Шығыс жекпе-жегі өнері:
- Сурет өнері:
- Рольдерде орындаушылық өнер:
- Көркем сөз оқу

 **МАРАПАТТАУ РӘСІМІ**
1. Әділ қазылар алқасы өзара ақылдаса отырып, ешқандай баланы ескерусіз қалдырмағаны дұрыс.

2.Байқау қорытындысы бойынша: 1,2,3, орын және ұландарға лайық атақ - номинация түрлері:
а)«Ұлт ұланы»
б)«Мақтаулы азамат»
в)«Маусым жұлдызы»
г)«Лагердің абзал ұланы»
ғ)«Өнерімен көпке жаққан»
д)«Көрермендер көзайымы»
е)«Болашақ спорт жұлдызы»
ж)«Әдепті жігіт»

Әдістемелік нұсқауда балалардың жазғы демалысын ұйымдастыру, жаңа педагогикалық технологияларды пайдалану,тәрбие үрдісін психологияляқ тұрғыдан қамтамасыз ету, сауықтыру және дамыту орталықтарының әртүрлі бағыттағы жұмыстарын ата-аналар мен балалар сұранысына қарай қажетті денгейде дамыту мәселелері және балалардың лагердегі уақытша қоғамдық бірлестігін басқару формалары мен ұлтаралық қатынасты дамыту барыснда өткізілген іс-шаралар туралы материалдар еңгізілген.

Жазғы балалар лагерінде оқу және сөйлеу мәдениетін анықтау мақсатында сайыстар, зияткерлік сайыстар, дебаттар өткізу, мәдениеттің қалыптасуын анықтау мақсатында пікірталас клубтарының жұмысын ұйымдастыру, өзіндік ғылыми идеялары мен әлеуметтік жобаларын ұсыну, өз ұстанымдарын сендіру және қорғай білу; бәсекелестік ортада табысқа жету жағдайын жасау.

Бұл нұсқауда тәжірибеде ойдағыдай іске асырылған және тәлімгерлерге, тірбиешілерге, әдіскерлерге, қосымша білім беру мекемелері саласындағы балалардың жазғы демалысын ұйымдастыру бойынша және Қазақстандағы қосымша білім беруді дамытуға мүдделі барлық адамдарға педагогикалық тәжірибе ретінде таратуға және жинақтауға дайын ережелер ұсынылған.

**Пайдаланылған әдебиеттер**

1. Қазақстан Республикасы Президентінің «Балалар жылын жариялау туралы» 2022 жылғы 19 қаңтардағы № 780 Жарлығының 2 – тармағы
2. «2020-2023 жылдарға арналған каникул кезеңінде балалардың сауықтыру демалысын, бос уақытын және жұмыспен қамтылуын ұйымдастыру туралы» 2020 жылғы 14 қаңтардағы №1 Өкімі
3. Қазақстан Республикасында білім беруді және ғылымды дамытудың 2020-2025 жылдарға арналған мемлекеттік бағдарламасы
4. «Ол кім,бұл не?» энциклопедиясының 1,2 томдары ,1994.
5. Тілеужанов Мәтжан. Халық тағылымы.- Алматы. 1996.--305б
6. Қазақстан мектебі-2007.120-123 бет.
7. Сыныптан тыс жұмыстар-2007-07.31-38 бет
8. Ишанбекова Б.И. «Тәрбиеге жетекші» - Алматы : 2008-306 б.